# Официален вестник C 165A/20 м

| | ISSN 1977-0855 |
| --- | --- |
| Официален вестник
  на Европейския съюз | C 165A |
| | |
| Издание на български език | Информация и известия | Година 5820 май 2015 г. |

ISSN 1977-0855

Официален вестник

на Европейския съюз

C 165A

Издание на български език

Информация и известия

Година 5820 май 2015 г.

---

| Известие No | Съдържание | Страница |
| --- | --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска комисия |
| 2015/C 165A/01 | Генерална дирекция Човешки ресурси и сигурност — Обява за свободно работно място за поста директор (степен AD 14) — Дирекция Сигурност (DG HR.DS) в Брюксел — (член 29, параграф 2 от Правилника за длъжностните лица) — COM/2015/10359 | 1 |

Известие No

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска комисия

2015/C 165A/01

Генерална дирекция Човешки ресурси и сигурност — Обява за свободно работно място за поста директор (степен AD 14) — Дирекция Сигурност (DG HR.DS) в Брюксел — (член 29, параграф 2 от Правилника за длъжностните лица) — COM/2015/10359

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска комисия

| 20.5.2015 | BG | Официален вестник на Европейския съюз | CA 165/1 |
| --- | --- | --- | --- |

20.5.2015

BG

Официален вестник на Европейския съюз

CA 165/1

---

Генерална дирекция „Човешки ресурси и сигурност“

Обява за свободно работно място за поста директор (степен AD 14)

Дирекция „Сигурност“ (DG HR.DS) в Брюксел

(член 29, параграф 2 от Правилника за длъжностните лица)

COM/2015/10359

(2015/C 165 A/01)

Ние сме

Дирекция „Сигурност“ на Комисията е част от Генерална дирекция „Човешки ресурси и сигурност“ и отговаря за политиката на институцията за вътрешна сигурност. Тази политика има за цел да гарантира, че всички места на дейност на Комисията, хората, материалната база и информацията са защитени по подходящ начин от рискове по отношение на сигурността и безопасността. Политиката за сигурност подпомага Комисията при осъществяването на нейните правомощия и изпълнението на институционалните и правните ѝ задължения, включително задължението ѝ за полагане на грижа за персонала. Тази политика допринася също така за непрекъснатостта на дейността. Нашата амбиция в тази област през следващите години ще бъде да се запази и допълнително да се повиши качеството на работната среда, като същевременно се засили ефективната защита срещу нови заплахи в период на оскъдни ресурси.

В отговор на бързата глобализация и повишената сложност на заплахите за сигурността Комисията въвежда широк набор от засилени мерки за сигурност, за да се осигури ефективна защита на хората, информацията и материалната база през следващите години.

Ние предлагаме позиция на висша ръководна длъжност, с което да се отговори на тези предизвикателства, да се дооформи и засили политиката на Комисията за сигурността и да се гарантира ефективното ѝ прилагане.

Ние предлагаме

Комисията търси да назначи директор на Дирекция „Сигурност“.

Успешният кандидат ще отговаря за безопасността, сигурността и защитата на персонала, имуществото, дейностите и информацията на всички места на работа на Комисията. В това си качество той/тя ще управлява и ръководи разработването, прилагането и оценката на политиката на Комисията за сигурността, ще намира ефективни отговори на нововъзникващите заплахи, ще създаде полезни взаимодействия и ще установи ефективно сътрудничество с партньори от другите европейски институции и от националните служби за сигурност.

Директорът за сигурността управлява около 200 служители, които са разпределени в 6 отдела в Брюксел и Люксембург, чиято дейност обхваща широк набор от въпроси, свързани със сигурността, като физическата защита на обектите на Комисията, включително управлението на договора за охрана на Комисията в Брюксел, по-специално чрез проверка на спазването на стандартите за сигурност в областта на сигурността на ИТ и на комуникациите, контраразузнаването и дейностите за борба с тероризма.

Освен това Дирекцията осигурява защита на членовете на Комисията и гостуващите високопоставени лица, непрестанно действащ механизъм за реакция, съвети в областта на сигурността на ИТ и на техническата сигурност, обучение по въпросите на сигурността за всички части на Комисията и служба за разследвания. За изпълнението на тези задачи тя работи в тясно сътрудничество с външни служби за сигурност в други институции на ЕС, държави членки и международни организации.

И накрая, директорът за сигурността ръководи екипа, отговарящ за политиката за „здраве и безопасност на работното място“ за обектите в Брюксел и Люксембург, което включва одитирането на системите за управление за внедряването на тази политика и за управлението на съответната програма за обучение.

Директорът отговаря за годишен бюджет в размер на около 6 милиона евро за дейностите в областта на сигурността и на 40 милиона евро за услуги за охрана в Брюксел. Дирекция „Сигурност“ управлява годишно приблизително 70 договора с частни дружества и стартира средно 12 големи процедури за възлагане на обществени поръчки на година.

За да бъде ефективен, директорът за сигурността трябва да е способен да установява и поддържа ефективни отношения с други служби за сигурност на национално и международно равнище, както и с други агенции за сигурност, и да работи в тясно сътрудничество с тях, включително да комуникира по въпросите на сигурността и да постигне най-високи стандарти за сигурност. Това представлява значително предизвикателство в областта на управлението и ръководството на високо равнище.

Ние търсим

Избраният кандидат трябва да бъде изявен и динамичен професионалист, който да отговаря на следните критерии за подбор:

| — | установена репутация в съответните аспекти на сигурността, особено в контекста на Европейския съюз, включително доказан успешен опит в управлението на високо равнище и лидерство в тази област, |
| --- | --- |

—

установена репутация в съответните аспекти на сигурността, особено в контекста на Европейския съюз, включително доказан успешен опит в управлението на високо равнище и лидерство в тази област,

| — | разбиране на цялостната обстановка на сигурност и въпросите на сигурността и разбиране за това какво е необходимо за тяхното ефективно прилагане, |
| --- | --- |

—

разбиране на цялостната обстановка на сигурност и въпросите на сигурността и разбиране за това какво е необходимо за тяхното ефективно прилагане,

| — | разбиране на регулаторните и политическите аспекти, свързани със сигурността и лидерски опит в тази област, |
| --- | --- |

—

разбиране на регулаторните и политическите аспекти, свързани със сигурността и лидерски опит в тази област,

| — | задълбочени познания относно институциите на ЕС, тяхното функциониране и взаимодействие, както и относно политиките и международните дейности на ЕС, които имат отношение към дейностите на дирекцията, |
| --- | --- |

—

задълбочени познания относно институциите на ЕС, тяхното функциониране и взаимодействие, както и относно политиките и международните дейности на ЕС, които имат отношение към дейностите на дирекцията,

| — | способност за създаване и поддържане на ефективни и надеждни отношения и сътрудничество в областта на сигурността с институциите на ЕС, международни, национални и местни органи, международни организации на подходящото и най-високо ниво, |
| --- | --- |

—

способност за създаване и поддържане на ефективни и надеждни отношения и сътрудничество в областта на сигурността с институциите на ЕС, международни, национални и местни органи, международни организации на подходящото и най-високо ниво,

| — | опит в управлението на бюджетни, финансови и човешки ресурси в национален, европейски и/или международен контекст; |
| --- | --- |

—

опит в управлението на бюджетни, финансови и човешки ресурси в национален, европейски и/или международен контекст;

| — | способност да предостави ясна стратегическа визия за ролята и бъдещето на дирекцията, |
| --- | --- |

—

способност да предостави ясна стратегическа визия за ролята и бъдещето на дирекцията,

| — | умение да ръководи и мотивира голям екип в европейска, мултикултурна и многоезична среда, |
| --- | --- |

—

умение да ръководи и мотивира голям екип в европейска, мултикултурна и многоезична среда,

| — | отлични умения за писмена и устна комуникация, да е способен си взаимодейства ефективно и убедително с обществеността, както и с вътрешните и външните заинтересовани страни. |
| --- | --- |

—

отлични умения за писмена и устна комуникация, да е способен си взаимодейства ефективно и убедително с обществеността, както и с вътрешните и външните заинтересовани страни.

Избраният кандидат следва да притежава или да е в състояние да получи валидно удостоверение за разрешение за достъп (TOP SECRET) от своя национален орган за сигурност (персоналното разрешение за достъп е административно решение след приключване на проучване за сигурност, провеждано от компетентния национален орган по сигурността на заинтересованото лице в съответствие с приложимите законови и подзаконови актове в областта на националната сигурност, с което се удостоверява, че на определено физическо лице може да се позволи достъп до класифицирана информация до определено ниво. Трябва да се отбележи, че процедурата за получаване на разрешение за достъп до класифицирана информация може да бъде започната по искане на работодателя, а не от отделните кандидати).

Назначаването на длъжността се извършва само при условие че избраният кандидат е получил валидно удостоверение за разрешение за достъп.

Кандидатите трябва (критерии за допустимост)

Кандидатите ще бъдат допуснати до етапа на подбор въз основа на следните формални критерии, на които трябва да отговарят към крайния срок за подаване на кандидатурите:

| 1. | Гражданство: кандидатите трябва да са граждани на държава — членка на Европейския съюз. |
| --- | --- |

1.

Гражданство: кандидатите трябва да са граждани на държава — членка на Европейския съюз.

| 2. | Университетска степен или диплома: кандидатите трябва да имат:






  i) | образователна степен, която съответства на завършено университетско обучение, удостоверено с диплома, когато нормалната продължителност на университетското обучение е 4 или повече години, |
| --- | --- | --- |

2.

Университетска степен или диплома: кандидатите трябва да имат:

i)

образователна степен, която съответства на завършено университетско обучение, удостоверено с диплома, когато нормалната продължителност на университетското обучение е 4 или повече години,

| ii) | или образователна степен, която съответства на завършено университетско обучение, удостоверено с диплома, и подходящ професионален опит от поне една година, когато нормалната продължителност на университетското обучение е най-малко 3 години (този едногодишен професионален опит не може да бъде включен в изисквания по-долу професионален опит, придобит след получаване на дипломата). |
| --- | --- |

ii)

или образователна степен, която съответства на завършено университетско обучение, удостоверено с диплома, и подходящ професионален опит от поне една година, когато нормалната продължителност на университетското обучение е най-малко 3 години (този едногодишен професионален опит не може да бъде включен в изисквания по-долу професионален опит, придобит след получаване на дипломата).

| 3. | Професионален опит: кандидатите трябва да имат най-малко 15 години опит след дипломирането си на ниво, за което се изискват гореспоменатите квалификации.

  Управленски опит: най-малко 5 години от този професионален опит на висша ръководна длъжност (1) в пряка връзка с област, свързана с предлагания пост. |
| --- | --- |

3.

Професионален опит: кандидатите трябва да имат най-малко 15 години опит след дипломирането си на ниво, за което се изискват гореспоменатите квалификации.

Управленски опит: най-малко 5 години от този професионален опит на висша ръководна длъжност (1) в пряка връзка с област, свързана с предлагания пост.

| 4. | Езикови умения: да владеят задълбочено един от официалните езици на Европейския съюз (2) и да владеят на добро ниво още един от тези официални езици. |
| --- | --- |

4.

Езикови умения: да владеят задълбочено един от официалните езици на Европейския съюз (2) и да владеят на добро ниво още един от тези официални езици.

| 5. | Възрастова граница: да не са достигнали възрастта за пенсиониране, която за длъжностните лица на Европейския съюз е определена като края на месеца, в който лицето навършва 66 години (вж. член 52, буква а) от Правилника за длъжностните лица). |
| --- | --- |

5.

Възрастова граница: да не са достигнали възрастта за пенсиониране, която за длъжностните лица на Европейския съюз е определена като края на месеца, в който лицето навършва 66 години (вж. член 52, буква а) от Правилника за длъжностните лица).

Независимост и декларация на интереси

Преди да встъпят в длъжност от кандидатите се изисква да декларират ангажимента си да действат независимо в полза на обществения интерес и да декларират всички интереси, които биха могли да се разглеждат като накърняващи независимостта им.

Назначаване и условия на работа

Европейската комисия ще избере и назначи директора съгласно процедурите си за подбор и наемане на служители (вж. също Compilation Document on Senior Officials Policy (3)). Като част от процедурата за подбор кандидатите, които бъдат поканени на събеседване с Консултативния комитет по назначенията (ККН) към Европейската комисия, ще бъдат оценени преди това с помощта на тестове по модела „център за оценяване“, които ще бъдат проведени от външни консултанти за подбор на персонал.

По практически съображения и за да може процедурата за подбор да приключи възможно най-бързо, което е в интерес както на кандидатите, така и на институцията, процедурата за подбор ще се проведе единствено на английски и/или френски език (4).

За заплатата и условията на работа се прилагат разпоредбите на Правилника за длъжностните лица на Европейския съюз за степен AD 4. Кандидатите следва да обърнат внимание, че съгласно Правилника за длъжностните лица всички нови служители трябва да преминат успешно изпитателен срок от девет месеца.

Мястото на работа на директора е Брюксел.

Равни възможности

Европейският съюз прилага политика на равни възможности.

Процедура за кандидатстване

Преди да подадете кандидатурата си, трябва внимателно да проверите дали отговаряте на всички критерии за допустимост („Изисквания към кандидатите“), по-специално на изискванията относно вида диплома и професионален опит. Неизпълнението на изискванията за допустимост води до автоматично изключване от процедурата за подбор.

Ако желаете да кандидатствате, трябва да се регистрирате в интернет на следния уебсайт:

https://ec.europa.eu/dgs/human-resources/seniormanagementvacancies/

и да следвате указанията за различните етапи на процедурата.

Трябва да имате валиден адрес на електронна поща. Този адрес ще бъде използван за идентифициране на Вашата регистрация и на него ще получите информация за резултата от процедурата. Ето защо трябва да уведомите Комисията за всяка промяна на адреса на електронната Ви поща.

За да попълните своята кандидатура, трябва да заредите автобиографията си във формат PDF и да попълните онлайн мотивационно писмо (максимум 8  000 знака). Автобиографията и мотивационното писмо трябва да бъдат написани на английски, френски или немски език.

След приключване на онлайн регистрацията на екрана ще получите регистрационен номер, който трябва да запишете и да запомните — това ще бъде референтният Ви номер по всички въпроси, свързани с Вашата кандидатура.

Когато получите този номер, процесът на регистрация е приключил — това е потвърждение, че данните, които сте попълнили, са регистрирани.

Ако не получите номер, Вашата кандидатурата не е регистрирана!

Моля, обърнете внимание, че не е възможно да следите онлайн хода на своята кандидатура. Назначаващата генерална дирекция ще се свърже директно с Вас във връзка със състоянието на Вашата кандидатура.

Ако имате увреждане, което не Ви позволява да се регистрирате онлайн, може да изпратите своята кандидатура (автобиография и мотивационно писмо) в печатен вид с препоръчано писмо на следния адрес:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË

  , като ясно посочите като референция:

  Обява за свободно работно място за поста директор в DG HR.DS, COM/2015/10359

  , и с дата на пощенското клеймо не по-късна от крайния срок за регистрация. Всяка по-нататъшна кореспонденция между Европейската комисия и Вас ще се осъществява по пощата. В такъв случай към кандидатурата трябва да бъде приложено удостоверение за увреждането, издадено от съответния компетентен орган. На отделен лист трябва също да посочите специалните условия, които според Вас ще бъдат необходими за улесняване на участието Ви в подбора.

За повече информация и/или при евентуални технически проблеми моля, изпратете електронно писмо на адрес:

HR-A2-MANAGEMENT-ONLINE@ec.europa.eu

Краен срок

Крайният срок за регистрация е 18 юни 2015 г. в 12:00 ч. на обяд брюкселско време, след което онлайн регистрациите вече няма да бъдат възможни.

Ваша е отговорността да попълните онлайн регистрацията в срок. Настоятелно Ви съветваме да не изчаквате до последните дни, за да кандидатствате — натоварен интернет трафик или проблем с интернет връзката може да доведе до прекъсване на онлайн регистрацията, преди да сте я завършили, поради което ще се наложи да повторите целия процес отначало. След като срокът за подаване на регистрациите изтече, няма да имате повече възможност да въвеждате данни. Закъснели регистрации няма да бъдат приемани.

Важна информация за кандидатите

На кандидатите се напомня, че работата на комисиите за подбор е поверителна. На кандидатите и на всеки друг действащ от тяхно име се забранява да осъществяват пряк или непряк контакт с членовете на тези комисии.

Защита на личните данни

Комисията гарантира, че личните данни на кандидатите се обработват в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на ЕС и за свободното движение на такива данни (5).

---

(1)  В автобиографиите си кандидатите трябва да посочат поне за тези 5 години, през които са придобили управленски опит на висша ръководна длъжност: 1) наименование и роля на заеманите ръководни длъжности, 2) брой подчинени служители, 3) размер на управлявания бюджет и 4) брой йерархични нива над и под длъжността, която са заемали, както и брой длъжности на същото ниво.

(2)  http://ec.europa.eu/languages/policy/linguistic-diversity/official-languages-eu_bg.htm

(3)  http://ec.europa.eu/civil_service/docs/official_policy_en.pdf

(4)  Комисията за подбор ще гарантира, че не се предоставя неправомерно предимство на кандидатите, чийто майчин език е един от тези езици.

(5)  ОВ L 8, 12.1.2001 г., стр. 1.

---